CELEX: C2004/179/04
Language: da
Date: 2004-07-10 00:00:00
Title: Sag C-185/04: Anmodning om præjudiciel afgørelse forelagt ved beslutning truffet den 20. april 2004 af Länsrätten i Stockholms län i sagen Ulf Öberg mod Stockholms läns allmänna försäkringskassa

10.7.2004   
            
            
               DA
            
            
               Den Europæiske Unions Tidende
            
            
               C 179/2
            
         Anmodning om præjudiciel afgørelse forelagt ved beslutning truffet den 20. april 2004 af Länsrätten i Stockholms län i sagen Ulf Öberg mod Stockholms läns allmänna försäkringskassa
   (Sag C-185/04)
   (2004/C 179/04)
   Ved beslutning af 20. april 2004, indgået til Domstolens Justitskontor den 22. april 2004, har Länsrätten i Stockholms län i sagen Ulf Öberg mod Stockholms läns allmänna försäkringskassa forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               i)
            
            
               Er et i national lovgivning fastsat krav om, at en forælder skal have været bosat og sygeforsikret i den pågældende medlemsstat i mindst 240 dage forud for barnets fødsel for at få ret til en forældreydelse svarende til forælderens ydelse under sygdom, foreneligt med artikel 12, artikel 17, stk. 2, artikel 18 og 39 EF, med artikel 7, stk. 1 og 2, i forordning nr. 1612/68 (1) og med direktiv 96/34 (2) om den rammeaftale vedrørende forældreorlov, der er indgået af UNICE, CEEP og EFS?
            
         
               ii)
            
            
               Hvis spørgsmål 1 besvares bekræftende: Er det i henhold til fællesskabsretten et krav, at der ved afgørelsen af, om arbejdstageren opfylder karensperioden med hensyn til forsikring efter national lovgivning, skal ske sammenlægning med en periode, hvorunder arbejdstageren har været omfattet af Fællesskabets sygesikringsordning i henhold til bestemmelserne i vedtægten for tjenestemænd i De Europæiske Fællesskaber?
            
         
      (1)  Rådets forordning (EØF) nr. 1612/68 af 15.10.1968 om arbejdskraftens frie bevægelighed inden for Fællesskabet (EFT 1968 II, s. 467).
   
      (2)  Rådets direktiv af 3.6.1996 (EFT L 145 af 19.6.1996, s. 4).